cyanic-selkie/wikianc huggingface dataset:
Valters fon Reihenavs
Dzimis Karlsrūē prūšu ģenerāļa ģimenē. Dienestā no 1903. gada. Pirmā pasaules kara laikā karoja Rietumu frontē. 1918. gadā ieguva kapteiņa dienesta pakāpi. Palika armijas dienestā arī Veimāras republikas laikā un darbojās ģenerālštābā. 1932. gadā iepazinās ar Hitleru, vēlākajos gados bija nacistu partijas atbalstītājs, kas bija retums armijas virsnieku aprindās.
Kad 1933. gadā pie varas nāca nacisti, Reihenavs kļuva par kara ministrijas ierēdni, kurš atbildēja par sakariem starp armiju un NSDAP.
Otrajā pasaules karā Polijas kampaņā fon Reihenavs komandēja 10. armiju, bet 1940. gadā - 6. armiju, kas iebruka Beļģijā un Francijā. 1940. gada jūlijā Hitlers iecēla fon Reihenavu par ģenerālfeldmaršalu.
Iebrūkot PSRS, Reihenavs atkal komandēja 6. armiju, kas ieņēma Kijivu un Harkivu. 1941. gada oktobrī izdeva bēdīgi slaveno "Reihenava direktīvu", kas paredzēja, ka pretinieka karavīri - ebreji tiek uzskatīti par partizāniem un vai nu nošauti uz vietas vai nodoti Einsatzgruppen. Pretēji darbībai Austrumu frontē, Reihenavs zināja, bet neziņoja, ka viņa sievasmāsa Otrā pasaules kara laikā savā Berlīnes dzīvoklī slēpa savu ebreju draugu.
Čerkasu rajons
Čerkasu rajons ir Ukrainas administratīvā iedalījuma vienība Čerkasu apgabala austrumos. Robežojas ar Čerkasu apgabala Zolotonošas rajonu ziemeļos, Čornobajas rajonu ziemeļaustrumos, Čihirinas rajonu dienvidaustrumos, Kamjankas rajonu dienvidos, Smilas rajonu dienvidos, Horodiščes rajonu ziemeļrietumos, Korsuņas-Ševčenkivskas rajonu rietumos un Kaņivas rajonu ziemeļrietumos, kā arī Čerkasu pilsētu ziemeļaustrumos. No ziemeļaustrumiem rajonu apskalo Kremenčukas ūdenskrātuve.
Nordica
Nordica sadarbojas ar Polijas lidsabiedrību LOT, ar kuru kopš 2016. gada novembra izveidota kopīga komerciālā platforma, biļešu pārdošanas sistēma un aviomaršrutu kodi.
Vēsture
2015. gada novembrī izveidota lidsabiedrība Nordic Aviation Group, lai pārņemtu bankrotējušās Estonian Air funkcijas. Lidsabiedrības sākuma posmā tā izmantoja īrētas lidmašīnas, un pārejas periodā tās darbību uzturēja Slovēnijas lidsabiedrība Adria Airways.
2016. gada 30. martā lidsabiedrības zīmols mainīts uz Nordica.
2016. gada novembra sākumā paziņots, ka Nordica pārtrauc pagaidu sadarbību ar Adria Airways, lai sāktu sadarbību ar Polijas lidsabiedrību LOT. Tā tika piesaistīta, lai papildinātu Nordica lidmašīnu floti, kuru pārvalda meitas uzņēmums Regional Jet. 30. decembrī Igaunijas Konkurences padomei iesniedza pieteikumu, lai ļautu LOT iegūt 49 % Nordic Aviation Group meitasuzņēmuma Regional Jet kapitāldaļu. 2017. gada janvārī Igaunijas Konkurences padome atļāva šo darījumu.
Lidojumu galamērķi
2018. gada Nordica piedāvāja lidojumus uz 19 galamērķiem.
Trešie Pastari
Trešie Pastari ir ciems Aizkalnes pagastā, Preiļu novadā. Atrodas 216 km attālumā no Rīgas.
Lūse
Lūse var būt:
Zigfrīds Helds
Zigfrīds Helds (de, dzimis ) ir bijušais Vācijas futbolists un futbola treneris, spēlēja pussarga un uzbrucēja pozīcijā, bijis Rietumvācijas futbola izlases dalībnieks.
Helds ir dzimis Freidentālē, Sudetu apgabalā (tagad Čehijā). Lielāko daļu savas karjeras pavadījis Kickers Offenbach un Borussia Dortmund komandās. Savas karjeras laikā aizvadījis 442 mačus un guvis 72 vārtus Vācijas Bundeslīgā.
Rietumvācijas futbola izlasi pārstāvējis no 1966. līdz 1973. gadam, kopumā 41 mačā gūstot 5 vārtus. Piedalījies 1966. un 1970. gada FIFA Pasaules kausā.
Spēlētāja karjera
Borussia Dortmund
Grodkova
Grodkova, vēsturiski arī Grotkava , ir pilsēta Polijas dienvidos, Opoles vojevodistē.
18. gadsimtā Austrijas mantojuma kara rezultātā pilsēta iekļāvās Prūsijā. Līdz 1945. gadam pilsēta ietilpa Vācijā, bet, pamatojoties uz Potsdamas konferences lēmumiem, tā tika piešķirta Polijai.
Komponistu Juzefa Elsnera (Józef Elsner, 1769 - 1854) un Silviusa Leopolda Veisa (Sylvius Leopold Weiss, 1687 - 1750) dzimtā pilsēta.
Ganosteus artus
Ganosteus artus ir piknosteīdu dzimtas bezžokļaiņu suga, kas dzīvoja devona periodā Igaunijā. Sugu pirmo reizi aprakstīja Elga Mark-Kurika 1965. gadā. G. artus holotips ir kreisā branhiālā plātne no atseguma pie Tammes Vertsjerva ezera krastā (vidusdevons, arukilas svīta). Nosaukums Ganosteus artus nozīmē biezs jeb blīvs ganostejs (no blīvi izvietotiem ādas zobiem). Suga izplatīta pie Vertsjerva, Vīlandes un Peipusa ezera blakus Kallastei arukilas svītas nogulumos.
Apraksts
Salīdzinoši liela izmēra īpatņi. Branhiālā plātne eiribazāla un plata. Ādas zobi augsti, konusveidīgi, izvietoti blīvi un vienmērīgi. Ādas zobu zobiņi ir salīdzinoši īsi. Vēdera plātne ir gara un salīdzinoši šaura, ar garu aizmugurējo izgriezumu.
Salīdzinājums
Ādas zobi ir līdzīgi Ganosteus stellatus ādas zobiem, taču ir sīkāki un tos neietver mazie ādas zobi. Branhiālās plātnes eiribazālas, plānākas un bez asa malējā stūra, kā G. stellatus. Vēdera plātnes ir līdzīgas. Šī plātne ir nedaudz mazāka, platāka, īsāka un zemāka, nekā Pycnosteus palaeformis. Priekšējās malas forma agrīnajās stadijās (bet varbūt arī vēlākās) atgādina Schizosteus striatus juvenīlās formas.
Nīderlandes valdnieku uzskaitījums
Šajā uzskaitījumā apkopoti Nīderlandes valdnieki (karaļi). Sarakstā iekļauti arī stadhauderi, kas Nīderlandes teritoriju pārvaldīja no 1581. līdz 1795. gadam.
Nīderlande neatkarību ieguva 1581. gada 26. jūlijā no Spānijas impērijas.
Stadhauders no Orānas-Nasavas dinastijas
{{legend| orange | Orānas-Nasavas dinastija |border=1px solid #AAAAAA}}
Stadhauders no Nasavas dinastijas
{{legend| red | Nasavas dinastija |border=1px solid #AAAAAA}}
Flag of the Netherlands.svg Holandes Karaliste (1806–1810) Wapen van het Koninkrijk Holland en Lodewijk Bonaparte (1808).svg
{{legend| blue | Bonapartu dinastija |border=1px solid #AAAAAA}}
Flag of the Netherlands.svg Apvienotās Nīderlandes Suverēnā Karaliste (1813–1815) Soevereine vorst der Verenigde Nederlanden wapen.svg
{{legend| orange | Orānas-Nasavas dinastija |border=1px solid #AAAAAA}}
Flag of the Netherlands.svg Apvienotā Nīderlandes Karaliste (1815 — 1839) Royal coat of arms of the Netherlands.svg
{{legend| orange | Orānas-Nasavas dinastija |border=1px solid #AAAAAA}}
Flag of the Netherlands.svg Nīderlandes Karaliste (1839 — pašlaik) Royal coat of arms of the Netherlands.svg
{{legend| orange | Orānas-Nasavas dinastija |border=1px solid #AAAAAA}}
Noviki
Noviki var būt:
Panavia Tornado ADV
Panavia Tornado ADV ir tālas darbības divu dzinēju iznīcinātājs—pārķērējs, iznīcinātāja Panavia Tornado modifikācija. Tā pirmais lidojums notika 1979. gada 27. decembrī un to sāka lietot 1986. gadā. Pašreiz tas ir vienīgi Karalisko Saūda Arābijas Gaisa spēku servisā, iepriekš to lietoja arī Lielbritānijas Karaliskie Gaisa spēki un Itālijas Gaisa spēki.
Radio Marija
Radio Marija ir radiostacija Latvijā, kas raida kopš. Raidstacija ir bāzēta Rīgā, Ojāra Vācieša ielā. Programmas saturs ir cieši saistīts ar katoļu pastorālo darbību Latvijā un veic tās evaņģelizācijas darbu. Radio ietilpst "World Family of Radio Maria" organizācijā, kura kopā apvieno 85 radiostacijas (ar nosaukuma "Radio Maria" transkripciju un vienotu logotipu) visā pasaulē, un ir viens no tās biedriem. "World Family of Radio Maria" radiostacijas translē 65 valodās, pārklājot 500 miljonus potenciālo klausītāju. Eiropā darbojas 26 "Radio Maria" stacijas, un viena no tām — Latvijā.
Radiostacijas veidošanā un ikdienas uzturēšanā piedalās gan pastāvīgie darbinieki, gan arī brīvprātīgie. Raidstacijas dibinātājs, atbalstītājs un prezidents ir Mareks Gruškevics. Pašreizējais programmas direktors — Pēteris Skudra. Translācija tiek nodrošināta 24h diennaktī. Radio Marija veic "Vatikāna Radio" retranslācijas.
Apraide
Visas Radio Marija stacijas ir iespējams dzirdēt arī digitāli.
Tolīdo
Tolīdo, arī Tolīda (en) ir pilsēta Lukasa apgabalā, Ohaio štatā, ASV. Apgabala administratīvais centrs, ar vairāk nekā 287 tūkstošiem iedzīvotāju ceturtā lielākā pilsēta štatā pēc Sinsinati, Klīvlendas un Kolumbusas (un 67. lielākā valstī).
Mūsdienās pilsēta ir nozīmīgs komerciālais, rūpnieciskais un transporta centrs. Pilsētas osta ir viena no lielākajām bitumetogļu pārvadājumiem domātajām ostām pasaulē. 1872. gadā tika dibināta Tolīdo Universitāte, 1858. gadā — Deivisa koledža, 1965. gadā — Owens Community College.
Makfārleina šaurums
Makfārleina šaurums (en, es) ir ap 24 km garš un šaurākajā vietā ap 3,3 km plats jūras šaurums Dienvidšetlendas salu arhipelāgā Antarktikā. Atdala Griničas salu ziemeļaustrumos no Livingstona salas dienvidrietumos un savieno Brensfīlda šaurumu dienvidaustrumos ar Dreika šauruma akvatoriju ziemeļrietumos. Šauruma dienvidrietumu malai piekļaujas Mūnbejs, kurā izvietojusies Hāfmūnas sala ar Argentīnas Kamaras polārstaciju.
Šaurumu 19. gadsimta sākumā atklāja un aptuveni nokartēja britu un amerikāņu roņu mednieki, kas to nosauca par Janki šaurumu (Yankey Sound vai Yanky Sound). Vēlāk pārdēvēts tagadējā vārdā par godu britu kuģa Dragon kapteinim Endrū Makfārleinam (Andrew McFarlane ) no Liverpūles, kurš kuģojis šajā apvidū 1820.—1821. gadā. Dažos avotos saukts arī par Dafa šaurumu (Duffs Straits) par godu kapteinim N. Dafam, bet Karls Antons Larsens to nodēvējis par Norvēģu šaurumu (Norges Stræde, Norway Sound).
Čihirinas rajons
Čihitinas rajons ir Ukrainas administratīvā iedalījuma vienība Čerkasu apgabala dienvidaustrumos. Robežojas ar Čerkasu apgabala Kamjankas rajonu rietumos, Čerkasu rajonu ziemeļrietumos un Čornobajas rajonu ziemeļos, kā arī Kirovohradas apgabala Svitlovodskas rajonu dienvidaustrumos, Znamjankas rajonu dienvidos un Oleksandrivkas rajonu dienvidrietumos. No ziemeļaustrumiem rajonu apskalo Kremenčukas ūdenskrātuve.
Mordvijas arēna
Mordvijas arēna (ru) ir futbola stadions Saranskā, Krievijā. Stadionā var ietilpt 44 442 skatītāji. Šeit savas mājas spēles aizvada FK Mordovia.
Stadionā tika aizvadītas 2018. gada FIFA Pasaules kausa spēles.
Čihirinas rajons
Čihirinas rajons ieņem īpašu vietu Ukrainas vēsturē, jo rajona Subotinas ciemā dzimis Bohdans Hmeļnickis, bet Čihirinas pilsēta bijusi Hmeļnicka rezidence. Čihirina ir arī hetmaņa Petro Dorošenko (Петро Дорошенко, 1627 – 1698) dzimtā pilsēta.
Veņdžou
Veņdžou (zh, ) ir prefektūras līmeņa municipalitāte Džedzjanas provincē Ķīnas dienvidaustrumos. Izvietojusies provinces dienvidaustrumos pie Ou upes ietekas Austrumķīnas jūrā. Robežojas ziemeļos ar Taidžou, rietumos — ar Lušui, bet dienvidos — ar Fudzjaņas provinci.
Vēsture
Veņdžou vēsture izsekojama aptuveni 2500 gadu senā pagātnē, kad tā bija ievērojams keramikas centrs un viena no seladona rašanās vietām.
No 191. līdz 138. gadam p.m.ē. pilsēta bija Dunou karalistes galvaspilsēta. Sākotnēji pilsēta dēvēta gan kā Dunou (東甌, Dōng'ōu), gan arī Jundzja (永嘉, Yǒngjiā). Mūsu ēras 760. gadā pārdēvēta tagadējā vārdā.
Tiek uzskatīts, ka pilsētas plānošanu vadījis viens no fenšui filosofijas pamatlicējiem Guo Pu.
Ilgus gadsimtus Veņdžou bija nozīmīga osta tējas audzēšanas reģionam kalnainajos Džedzjanas dienvidos. 1867. gadā osta atvērta ārzemju kuģiem.
Tradicionāli nozīmīga ir lauksaimniecība — audzē tēju, vīnogas, džutu, eksportē arī kokmateriālus, papīru, alunītu — Veņdžou dēvē par pasaules alunīta galvaspilsētu. Galvenās rūpniecības nozares ir elektromašīnbūve, ādas apstrāde, ķīmiskā rūpniecība, tekstilrūpniecība un metālapstrāde.
Bezalkoholiskā taukaino aknu slimība
Bezalkoholiskā taukaino aknu slimība (en) ir visbiežāk sastopamais hronisko aknu slimību variants. To raksturo pārmērīga tauku uzkrāšanās aknās bez cita skaidra iemesla, piemēram, alkohola lietošanas. Bezalkoholiskā taukaino aknu slimība ir biežāk sastopama cilvēkiem, kuriem ir liekais svars, kā arī ar to saistītās indikācijas, piemēram, 2. tipa diabēts.
Bezalkoholiskajai taukaino aknu slimībai izdala 2 apakšveidus:
Nav zināms, kādēļ dažiem cilvēkiem izveidojas taukainā aknu hepatoze, bet citiem — bezalkoholiskais steatohepatīts, kas ir būtiski smagāka slimības forma.
Gonec-M № 12
Gonec-M № 12 (Гонец-М № 12) ir Krievijas sakaru pavadonis, otrais no Gonec-M zemo orbītu sakaru pavadoņu sistēmas. Tas orbītā palaists 2010. gada septembrī.
Gonec-M №12 tika palaists 03:30  UTC ar nesējraķeti Rokot-KM no Pļeseckas kosmodroma. Kopā ar to palaisti militārie sakaru pavadoņi Kosmos-2467 un Kosmos-2468.
Cilvēks, kas zināja pārāk daudz (1956. gada filma)
"Cilvēks, kas zināja pārāk daudz" (en) ir 1956. gada ASV trilleris, kuras režisors un producents ir Alfreds Hičkoks. Filmā galvenās lomas atveido Džeimss Stjuarts un Dorisa Deja. Šī ir Hičkoka otrā filma ar šādu nosaukumu, pēc viņa filmas 1934. gadā ar tādu pašu nosaukumu, kurā bija daudz savādāks sižets un scenārijs.
Atvaļinājuma laikā Marokā tiek nolaupīts Bena (Džeimss Stjuarts) un Džo (Dorisa Deja) dēls.
Apvienotā Arābu Republika
Apvienotā Arābu Republika (ar, al-Jumhūrīyah al-‘Arabīyah al-Muttaḥidah), arī AAR, bija politiskā savienība starp Ēģiptes Republiku (kas iekļāva arī ēģiptiešu kontrolēto Gazas joslu) un Sīrijas Republiku. Apvienoto valsti izveidoja 1958. gadā un tā pastāvēja līdz 1961. gadam, kad Sīrija izstājās no savienības. Ēģipte kā Apvienotā Arābu Republika bija pazīstama līdz pat 1971. gadam. AAR prezidents bija Gamāls Abdels Nāsers.
Ceļš uz savienību (1954-1958)
Pēc diktatūras gāšanas 1954. gada septembrī-oktobrī Sīrijā notikušajās vēlēšanās parlamentā vairākumu ieguva tradicionālās labā spārna Tautas partija un Nacionālā partija, bet par trešo lielāko partiju kļuva nesen izveidotā Arābu sociālistiskās atdzimšanas partija.
Ēģiptes un Sīrijas attiecības iepriekš nebija pozitīvas. Līdz 50. gadu vidum Ēģipte centās nepieļaut Sīrijas un Irākas Karalistes tuvināšanos un apvienošanos, lai novērstu reģionālas lielvalsts rašanos. Pēc 1952. gada jūlija militārā apvērsuma Ēģiptē Sīrijas prese kritizēja Ēģipti kā represīvu militāro diktatūru. 1954. gada novembrī Ēģipte izteica protestu pret Sīrijā bāzētās Musulmaņu brālības aktivitātēm.
1956. gada novembrī Sīrija parakstīja līgumu ar PSRS par lidmašīnu, tanku un citu ieroču piegādi, kas bija vēl radikālāks solis par Ēģiptes līgumu ar Čehoslovākiju par ieroču iegādi. Līdzīgi Ēģiptei, Sīrija Aukstajā karā aizvien redzamāk izvēlējās padomju pusi. NATO dalībvalsti Turciju sāka uztraukt padomju ieroču un militāro instruktoru parādīšanās pie tās dienvidu robežas. Turcija arī uztraucās, ka Sīrija ar jaunajiem ieročiem varētu mēģināt iekarot pirms 20 gadiem zaudēto Hataju.
Apvienošanās sarunas
Bās partija, sākot ar 1956. gada aprīli, publiski aicināja izveidot federāciju ar Ēģipti. 1956. gada jūnijā Nacionālās partijas premjerministrs izveidoja valdību, kurā Bās partija ieguva ārlietu un ekonomikas ministru posteņus. Lai arī otras lielākās partijas, Tautas partijas pārstāvju ekonomiskās intereses svērās par labu Sīrijas un Irākas savienībai, Bās partija un armijas vadība panāca, ka tiek izveidota ministru līmeņa komiteja, kuras uzdevums būtu izveidot federālu savienību ar Ēģipti. 1956. gada 1-2. jūlijā Bās vadība Kairā tikās ar Nāseru, kurš atbalstīja apvienošanās ideju, taču uzsvēra, ka visām Sīrijas partijām vispirms jāvienojas par šādas savienības nepieciešamību un īstenošanas formu. Jūlija vidū presē tika publicēts Sīrijas premjerministra izstrādāts federālās savienības projekts.
Suecas krīze politisko sarunu procesu apturēja, taču vienlaikus demonstrēja, ka cīņā pret Izraēlu arābiem ir nepieciešama lielāka vienotība. Stratēģiski Ēģipte tikai iegūtu, ja varētu apdraudēt Izraēlu arī no Sīrijas. Papildus impulsu deva Eizenhauera doktrīna, kas vērsās pret Sīriju un Ēģipti un draudēja ar ASV militāras iejaukšanās iespēju reģionā. (1958. gadā ASV Libānā ieveda karaspēku iekšpolitiskās situācijas stabilizēšanai).
1957. gada martā Sīrijas ministru delegācija atkal ieradās Kairā, taču sarunas beidzās bez konkrētiem rezultātiem, jo Nāsers neizrādīja entuziasmu par apvienošanās projektu. 1957. gada novembrī 40 Ēģiptes parlamenta deputātu delegācija Anvara Sādāta vadībā apmeklēja Sīrijas parlamentu. Decembrī atbildes vizītē Ēģipti apmeklēja Sīrijas parlamenta delegācija.
Pēc nekonkrētām pāris gadu sarunām, pieaugot Sīrijas iekšējai nestabilitātei un ārējiem militāriem draudiem, ko demonstrēja Sīrijas krīze, lēmums par Sīrijas un Ēģiptes apvienošanos tika pieņemts ļoti ātri, un 1958. gada 1. februārī Sīrijas Prezidents Šukri al-Kuvatli un Nāsers pasludināja Apvienotās Arābu Republikas izveidošanu.
Sabrukums (1961-1963)
Jaunizveidotajā Republikā Sīrija pārvērtās par Ēģiptes politiski, ekonomiski un militāri kontrolētu provinci. Sīrijas elite saprata, ka turpmāka atrašanās AAR sastāvā novedīs pie tās ietekmes iznīcināšanas (1960. gada jūnijā un īpaši ar 1961. gada jūlija likumiem ēģiptieši ieviesa sociālistisku zemes reformu, nacionalizēja uzņēmumus, izbeidza politisko partiju darbību). Pat AAR izveidošanu atbalstošo Sīrijas armijas virsnieku vidū pieauga neapmierinātība ar Sīrijā ieviesto policejisko vienpartijas sociālismu.
"Šī apvienošanās veiksmīgi panāca vājās sīriešu identitātes nostiprināšanos. Faktiski, brīdī kad sīrieši zaudēja savu neatkarību viņi pēkšņi saprata, ka viņiem patiesi ir no ēģiptiešiem atšķirīga identitāte."
1961. gada septembra armijas sacelšanos organizēja seši zemāka ranga virsnieki, kurus vadīja Aizsardzības spēku komandieris, pulkvedis Heidars al-Kuzbari un Ēģiptes viceprezidenta Amira biroja vadītājs, pulkvežleitnants Abd al-Karims al-Nahlavi.
1961. gada 28. septembrī 2 no rīta bruņumašīnu vienības iegāja Damaskā un savienojās ar tur bāzētajām armijas garnizona vienībām. Stratēģiski svarīgie punkti tika ieņemti ap 4.30 no rīta. Augstākā armijas vadība, daži ministri un viceprezidents Abdels Hakims Amirs tika aizturēti un nogādāti armijas štābā. 7.25 pa Damaskas radio tika pārraidīts pirmais Augstākās Arābu Revolucionārās Bruņoto Spēku Pavēlniecības paziņojums, ka dumpinieki vēlas likvidēt korupciju, tirāniju un atdot iedzīvotājiem viņu tiesības. 9.07 ar tiešraidi Kairas radio ar atbildi uzstājās Nāsers, kurš notikušo pasludināja par dūrienu vienotības un arābu nacionālisma sirdī un solījās saglabāt AAR par spīti visām grūtībām. Lai arī Nāsers paziņoja, ka Sīrijas armija drīz apspiedīs sacelšanos, šajā brīdī lielākā armijas daļa jau bija paziņojusi, ka atbalsta sacelšanos.
Dumpinieki uzsāka sarunas ar Amiru, kurās uzstāja uz galvenajām prasībām: 1961. gada jūlija sociālistisko dekrētu atcelšanu, radikālā agrārreformas likuma izmaiņām, valdības atbrīvošanu no ēģiptiešu kontroles un AAR pārveidošanu par federāciju, kurā Sīrija būtu līdzvērtīga Ēģiptei. Amirs bija gatavs atbalstīt šīs prasības, un dumpinieku kārtējā radio paziņojumā jau skanēja gatavība saglabāt AAR. Taču Nāsers nebija gatavs pakļauties dumpiniekiem. 17.20 Amirs un ēģiptiešus atbalstošie Sīrijas ministri tika iesēdināti lidmašīnā un nosūtīti uz Kairu. AAS beidza pastāvēt, lai arī Ēģipte līdz 1971. gadam to saglabāja kā savu oficiālo valsts nosaukumu. 29. septembrī Jordānija pirmā atzina jauno Sīrijas vadību. Sacelšanos un Sīrijas neatkarības atjaunošanu atbalstīja visas Sīrijas partijas, kas 2. oktobrī publiskoto proklamāciju, ka armija ir iejaukusies tikai tāpēc, lai atdotu sīriešiem viņu brīvību. To parakstīja visu lielo partiju vadītāji, tai skaitā Bās vadītāji. Parakstītāju vidū bija pieci politiķi, kas bija parakstījuši 1958. gada februāra līgumu par AAR izveidošanu. Bijušais Sīrijas prezidents, viens no AAS izveidošanas atbalstītājiem, paziņoja, ka ir vīlies veidā, kādā ēģiptieši vadīja AAR un atzina, ka starp abām valstīm pastāv pārāk lielas atšķirības.
1. oktobrī tika pārtraukta AAR valdošās partijas darbība Sīrijā. Arestēja slepenā dienesta vadītāju, bijušo Sīrijas administrācijas vadītāju un atlaida tā 6500 štata darbiniekus. Divas nedēļas pēc sacelšanās Sīrijas valdība publicēja arābu valstu federālas savienības plānu, lai demonstrētu, ka tā joprojām atbalsta arābu vienotību, tikai ne tādā formā, kādā tā tika realizēta AAR.
17. oktobrī tika atcelti jūlija sociālistiskie dekrēti. 9. novembrī, jau priekšvēlēšanu gaisotnē, tika publiskots partiju paziņojums, ka nenotiks pilnīga atgriešanās pie brīvā tirgus, bet tiks ieviests jauktais ekonomikas modelis, kurā vairāk tiks aizsargātas zemnieku un strādnieku tiesības un valsts būs iesaistīta svarīgākajās nozarēs. 15. novembrī tika publiskota jaunā konstitūcija. Tās pirmais paragrāfs pasludināja, ka "Sīrijas Arābu Republika ir neatkarīga suverēna valsts un ir daļa no lielās arābu tēvzemes".
1961. gada 1. un 2. decembrī notika vēlēšanas uz jaunā parlamenta 172 deputātu vietām, un referendums jaunās konstitūcijas apstiprināšanai. Par Republikas Prezidentu ievēlēja bijušo premjerministru Nazimu al-Kudsi, par premjerministru Mārufu al-Davalibi un al-Kuzbari par parlamenta priekšsēdētāju. Parlamentārā republika Sīrijā pastāvēja līdz 1963. gada 8. marta valsts apvērsumam, un lai arī valsts saglabāja nosaukumu Sīrijas Arābu Republika, tā kļuva par Bās partijas radikāli militārā spārna diktatūru.
Ģeometriskais vidējais
Matemātikā un statistikā ģeometriskais vidējais jeb proporcionālais vidējais ir vidējās vērtības veids, ko iegūst, skaitļus reizinot (atšķirībā no aritmētiskā vidējā, kurā skaitļus saskaita). n nenegatīvu reālu skaitļu ģeometrisko vidējo aprēķina, no šo skaitļu reizinājuma velkot n-tās pakāpes sakni:
Ģeometrisko vidējo izmanto lielumiem, kuri tiek savā starpā reizināti, kā arī lielumiem, kuriem raksturīga eksponenciāla augšana, piemēram, cilvēku populācijai uz Zemes. Ar ģeometrisko vidējo var izteikt kāda lieluma vidējo augšanas ātrumu.
Ģeometrisko vidējo var interpretēt arī ģeometriski — divu skaitļu a un b ģeometriskais vidējais ir tāda kvadrāta malas garums, kura laukums ir vienāds ar taisnstūra ar malas garumiem a un b laukumu.
Jebkurai nenegatīvu reālu skaitļu kopai ģeometriskais vidējais vienmēr ir mazāks vai vienāds par aritmētisko vidējo. Šo faktu sauc par nevienādību starp aritmētisko vidējo un ģeometrisko vidējo.
Ozolu baravika
Ozolu baravika jeb vasaras baravika (Boletus reticulatus) ir Latvijā reta beku dzimtas sēne, kuras augļķermeņus lieto pārtikā kā ēdamās sēnes. Agrākie sēnes latīniskie nosaukumi - Boletus aestivalis, Boletus quercicolus, Boletus edulis f. quercicola.
Augšanas apstākļi
Aug galvenokārt no jūlija līdz septembrim, reti jūnijā un oktobrī, veido mikorizu ar ozoliem. Aug zem tiem lapu koku un jauktos mežos, parkos.
Līdzīgas sugas
Ozolu baravika ir līdzīga bērzu baravikai, priežu baravikai un egļu baravikai. Ozolu baravikas cepurīte gaišāka kā egļu un priežu baravikai, tā samtaināka un mīkstums nedaudz irdenāks kā citām baravikām, stobriņu slānis dzeltenbrūngans. Egļu baravikas stobriņi balti, vēlāk zaļgandzelteni, priežu baravikai tie bālgani, vēlāk iedzelteni un pēc tam zaļganbrūni, bērzu baravikai cepurīte gaiši brūngana, bet stobriņi balti, vēlāk zaļgani. Visas šīs sugas sadzīvē bieži apvieno un sauc vienkārši par baravikām.
Sēņotājiem baraviku sugas sajaukt nav jābaidās, visas tās ir ar vienādām praktiskajām īpašībām. Ļoti nevēlami ir sajaukt baravikas ar parasto žultsbeku, kuras rūgtums tiek uzskatīts par neciešamu. Žultsbekas stobriņu slānis iesārts, uz vecumu uzpūties un tīklveida zīmējums uz kātiņa tumšāks un stipri izcilnēts. Šaubu gadījumā sēne turpat mežā pagaršojama.
Sviestskābā rūgšana
Sviestskābā rūgšana ir rūgšanas veids, kurā sviestskābes baktērijas, tostarp Clostridium ģints pārstāvji, vienkāršos ogļhidrātus, bet daudzas klostrīdijas arī saliktos ogļhidrātus (piemēram, dekstrīnus, cieti, pektīnvielas u.c), pārraudzē sviestskābē, oglekļa dioksīdā un ūdeņradī. Rūgšanā nelielā daudzumā kā blakusprodukti veidojas arī etiķskābe, butilspirts, etilspirts un acetons.
Sviestskābās rūgšanas vispārējā reakcija:
С6H12O6 → C3H7COOH + 2CO2 + 2H2
Pārtikā sviestskābā rūgšana ir nevēlama, jo izraisa pārtikas bojāšanos, tostarp dārzeņu bojāšanos, siera uzrūgšanu, konservu uzpūšanos un sviesta sarūgtēšanu.
Kīndžharas ezers
Kīndžharas ezers (ur) ir saldūdens ezers Pakistānas dienvidos 36 kilometrus uz ziemeļiem no Thatas. Tā ir lielākā saldūdens ūdenstilpe valstī un svarīgs Thatas reģiona un Karāči ūdensapgādes avots. Pašreizējā formā ezers izveidots 1930. gadā, apvienojot divus citus ezerus. Ezers ir populāra pakistāniešu atpūtas vieta. Svarīga putnu ligdošanas, barošanās un ziemošanas vieta. Dažkārt šeit uzturas vairāk nekā 140 000 putnu. 1976. gadā Kīndžharas ezers tika atzīts par Rāmsaras vietu.
Zušu apakškārta
Zušu apakškārta (Anguilloidei) ir viena no zušveidīgo kārtas (Anguilliformes) apakškārtām, kurā ir 3 dzimtas. Saskaņā ar 2016. gada sistemātiku zušveidīgo kārtai dzimtas netiek iedalītas apakškārtās. Tomēr mūsdienās joprojām ir sistemātiķi, kas izmanto kārtas iedalījumu apakškārtas.
Izplatība
Šīs apakškārtas sugas dzīvo gan jūras ūdenī, gan saldūdenī. Tās ir sastopamas Klusajā okeānā, Indijas okeānā un Atlantijas okeānā. Saldūdens sugas ir katadromas zivis, kas nozīmē, ka tās dzīvo saldūdens ūdenstilpēs: upēs un ezeros, bet nārstot dodas uz okeānu.
Latvijas teritoriālajos ūdeņos dzīvo viena zušu apakškārtas suga — Eiropas zutis (Anguilla anguilla).
Sistemātikas diskusijas
Zušveidīgo kārtas sistemātikai ir samērā grūti izsekot, jo pēdējos gados tā ir mainījusies vairākkārt, turklāt molekulāro pētījumu atklājumi ir ieviesuši būtiskas izmaiņas. Dažādos sistemātikas avotos ir atšķirīgs apakškārtu iedalījums un dzimtu skaits tajās. Šajā lapā ir attēlota sistemātika, izmantojot datubāzes "Comparative Toxicogenomics Database" 2013. gada datus.
Atliektā salvija
Atliektā salvija (Salvia reflexa) ir lūpziežu jeb panātru dzimtas salviju ģints suga. Savvaļā tā ir sastopama Ziemeļamerikā un Centrālamerikā. Eiropā, tostarp Latvijā, ir uzskatāma par ļoti retu un ievazātu.
Morfoloģija
Atliektā salvija ir viengadīgs, 20—80 cm garš lakstaugs ar ļoti spēcīgu mētras smaržu, kura pazūd augam izžūstot. Auga stublājs ir stāvs, zarains un klāts ar ļoti īsiem matiņiem. Lapām ir īss kātiņš, tās pēc formas ir lancetiskas, 2—7 cm garas un 0,5—1,5 cm platas. Lapas plātnes pamats ir ķīļveidīgs, gals ir strups un mala — attāli sīkrantaina. Lapu virspuse ir kaila vai gandrīz kaila, bet apakšpuse — apmatota.
Ziedi ir izvietoti skrajos ķekaros stublāja un zaru galā. Kauss ir apmatots, 0,8—1,2 cm plats, tam ir labi saskatāms dzīslojums un kausam ir smaili zobiņi. Zieda vainags ir aptuveni 1—1,5 cm garš, tas ir gaišzils vai gaiši violets. Vainaga apakšlūpa ir gara, trīsdaivaina, vidējā daiva strupi ieapaļa. Augļi ir šķautņaini, dzeltenpelēki riekstiņi skaldauglī. Zied no jūlija līdz septembrim.
Šī ir vienīgā salviju suga Latvijā ar gaišziliem vai gaiši violetiem ziediem un aromātisku mētru smaržu.
Pinterest
Pinterest ir tīmekļa vietne, kas tika izveidota 2010. gadā, Sanfrancisko, ASV. Sociālo platformu Pinterest izveidoja Bens Silbermens, Pols Skiara un Evans Šarps, vietni pārvalda kompānija Cold Brew Labs, ko dibinājusi neliela uzņēmēju un investoru grupa. Pats vietnes dibinātājs un vadītājs Silbermans raksturojis Pinterest vairāk kā  "ideju katalogu, kas mudina iet un darīt, nevis sociālo tīklu".
Noviki (Pasienes pagasts)
Noviki ir ciems Zilupes novada Pasienes pagastā. Izvietojies pagasta ziemeļu daļā 3,1 km no pagasta centra Pasienes, 15,1 km no novada centra Zilupes un 314,4 km no Rīgas.
Pinterest
Angļu valodā “Pinterest” veido salikums no vārdiem “pin” (piespraust) un “interest” (interese). Piespraudes (angļu valodā – “pins”) var būt gan attēli, gan teksts, gan preces. Pinterest darbojas kā personalizēta mediju platforma. Vietnes lietotāji var pārlūkot citu lietotāju saturu un izvēlēties, ko saglabāt savās personīgajās kolekcijās. Katra izveidotā piespraude parādās kā attēls, bet klikšķinot uz tās, lietotājs tiek aizvests uz oriģinālo informācijas avotu. Vietnes lietotājiem ir jāreģistrējas. Statistika liecina – vairums (85%) Pinterest lietotāju ir sievietes.
2016. gadā kompānija sevi pozicionē kā starpposmu starp sociālo tīklu un interneta meklētāju, kuru lietotāji izmanto meklējot produktus vai pakalpojumus, kā arī idejas dažādām lietām un pasākumiem.
Pinterest ir saņēmis kritiku pat autortiesību neievērošanu, dažādu autoru veidots saturs šajā vietnē tiek pārpublicēts neskaitāmas reizes, bieži bez atsauces uz autoru. 2012. gadā tika izstrādāti tehniskie rīki, kas ļāva citu interneta vietņu īpašniekiem pasargāt savu saturu no brīvas pievienošanas Pinterest kolekcijām. Kompānija definēja stingrākus lietošanas noteikumus, kuros aizliedz lietotājiem pārpublicēt ar autortiesībām aizsargātu darbu attēlus.
Noviki (Pasienes pagasts)
Apdzīvotā vieta izvietojusies nomaļus no valsts vietējas nozīmes autoceļiem, uz austrumiem no Pasienes.
Naskas līnijas
Naskas līnijas ir vairāki seni ģeoglifi Naskas tuksnesī Peru. Lielākās no figūrām ir pat 370 m lielas. Tiek uzskatīts, ka tās izveidojuši Naskas kultūras pārstāvji laikposmā starp 500. gadu p.m.ē. un 500. gadu m.ē. Figūras ir dažādas sarežģītības — daļa ir vienkāršas līnijas, daļa attēlo dzīvniekus un cilvēkus, vēl ir arī puķu un koku zīmējumi.
Figūras iegūtas, novācot līdzenuma sarkanos akmeņus, zem tiem atklājot vieglākas augsnes slāni. Pētnieki nav vienisprātis par figūru izveides iemesliem, bet parasti figūrām tiek piešķirta reliģiska nozīme. Figūras ir saglabājušās, pateicoties izolētībai, kā arī laikapstākļiem. 1994. gadā Naskas līnijas tika iekļautas UNESCO Pasaules mantojuma sarakstā.
Lai arī pastāv uzskats, ka Naskas līnijas var redzēt vienīgi no lidaparātiem, tās ir saskatāmas arī no pakājes un citām augstām vietām.
Naskas līniju karte
<mapframe width=500 height=500 text="Naskas līnijas" zoom="11" longitude="-75.0600" latitude="-14.6850" align="left"> { "type": "ExternalData", "service": "geoshape", "query": " SELECT ?id (if(bound(?image),'#c00','#f66') as ?stroke) (?stroke as ?fill) (6 as ?stroke_width) ( CONCAT( SUBSTR(?idLabel, 11), ' [', str(?id), ' WD]') as ?title)  (concat('') as ?description) WHERE {    ?id wdt:P361 wd:Q2620036 .    OPTIONAL {?id wdt:P18 ?image . }    SERVICE wikibase:label {         bd:serviceParam wikibase:language 'en' .         ?id rdfs:label ?idLabel .    } } "}
Džans Sjaoguans
Džans Sjaoguans (dzimis 1966. gada maijā) ir Ķīnas kosmonauts, Tautas Atbrīvošanas armijas Gaisa spēku virsnieks. Viņš ir mandžūru tautības pārstāvis.
Džans 1998. gadā tika izvēlēts pirmajā Ķīnas kosmonautu grupā. Viņš bija Shenzhou 9 dublieru komandas sastāvā.
Pirmo kosmisko lidojumu Džans Sjaoguans veica 2013. gada jūnijā ar Shenzhou 10. Misijas laikā veikta saslēgšanās ar kosmosa stacijas prototipu Tiangong 1.
1982.—1983. gada Eiropas kausa sezona
1982.—1983. gada Eiropas kausa sezona bija Eiropas spēcīgākā futbola klubu turnīra 28. sezona. Sezona ilga no līdz. Finālspēle norisinājās Atēnu olimpiskajā stadionā.
Par Eiropas kausa uzvarētājiem pirmo reizi kļuva Rietumvācijas klubs Hamburg, kas finālā uzvarēja Itālijas klubu Juventus ar rezultātu 1–0. Šī bija pirmā reize kopš 1976. gada, kad Eiropas kausu izcīnīja klubs ne no Anglijas.
Itālijas karaļu uzskaitījums
Šajā uzskaitījumā apkopoti Itālijas karaļi. Itālijas karalis (la, it) bija Itālijas karalistes valdnieku tituls gandrīz 1500 gadus. Pirmais Itālijas karalis bija Odoakrs, kurš izbeidza Rietumromas impērijas pastāvēšanu. Itālijas sadrumstalotības gadsimtos tituls piederēja Svētās Romas impērijas imperatoriem. Pēc Itālijas Karalistes pastāvēšanas beigām 1946. gadā, tituls vairs netiek piešķirts.
Vēsture
Pēc nākšans pie varas 476. gadā Odoakrs likvidēja imperatora institūciju un kā Itālijas karalis (Rex Italiae) valdīja kā Austrumromas imperatora Zenona vasalis jaunizveidotajā Itālijas karalistē. Pēc konflikta ar Odoakru, imperators Zenons Itālijas karaļa titulu apsolīja Teodorikam Lielajam, kurš 493. gadā sakāva un nogalināja Odoakru izveidojot savu ostgotu barbaru karalisti. Pēc 20 gadus ilga kara imperatora Justiniāna Lielā armijas sagrāva ostgotu karalisti un ieviesa tiešu Austrumromas impērijas pārvaldi Itālijā.
568. gadā kara novājinātajā Itālijas pussalā iebruka langobardi, ieņēma apmēram pusi no Itālijas un izveidoja savu neatkarīgu Langobardu karalisti. Turpmākos 200 gadus viņi pavadīja karojot pret Austrumromu un palielinot karalistes teritoriju.
Pēc Romas pāvesta aicinājuma Itālijā iebruka franku karalis Kārlis Lielais, kurš 774. gadā iznīcināja Langobardu karalisti un pieņēma Langobardu karaļa titulu. Pēc pēdējā karolingu dinastijas pārstāvja Kārļa III nāves 888. gadā Itālijā iesākās feodālā anarhija, kas turpinājās līdz 962. gadam un šajā laikā par karaļiem vienlaikus dēvējās vairāki pretendenti, kas izmanto titulu Itāliešu karalis (Rex Italicorum).
962. gadā Svētās Romas Impērijas imperators Otons I iekaroja Itālijas ziemeļu un centrālo daļu un pieņēma titulu Rex Italicorum. Pēc 1024. gada Svētās Romas impērijas imperatori lietoja titulu Rex Italiae. Sākotnēji kronēšana par Itālijas karali notika Pāvijā, vēlāk Milānā bet Kārli V kronēja Boloņā.
1805. gadā Napoleonu I Milānā ar Lombardijas dzelzs kroni kronēja par Itālijas karali. Pēc Napoleona gāšanas 1814. gadā līdz Itālijas Karalistes izveidošanai 1861. gadā tituls netika lietots. Pēc Itālijas konstitucionālā referenduma 1946. gadā monarhija Itālijā beidza pastāvēt.
Itālijas karaliste (781—963)
{{legend| gold | Karolingu dinastija | border=1px solid #AAAAAA}} {{legend| lightblue | Unrošidu dinastija | border=1px solid #AAAAAA}} {{legend| lightgreen | Vidonīdu dinastija | border=1px solid #AAAAAA}} {{legend| pink | Senie Velfi | border=1px solid #AAAAAA}} {{legend| white| Ivrejas dinastija | border=1px solid #AAAAAA}}
Svētās Romas impērija sastāvā (962—1556)
{{legend| yellow | Otonu dinastija | border=1px solid #AAAAAA}} {{legend| black | Saliešu dinastija | border=1px solid #AAAAAA}} {{legend| grey | Zuplinburgu dinastija | border=1px solid #AAAAAA}} {{legend| pink | Otvilu dinastija | border=1px solid #AAAAAA}} {{legend| green | Hoenštaufenu dinastija | border=1px solid #AAAAAA}} {{legend| lightgreen | Velfu dinastija | border=1px solid #AAAAAA}} {{legend| purple | Luksemburgu dinastija | border=1px solid #AAAAAA}} {{legend| magenta | Vitelsbahu dinastija | border=1px solid #AAAAAA}} {{legend| blue | Hābsburgu dinastija | border=1px solid #AAAAAA}}
30px Itālijas Karaliste (1861—1946) 30px
{{legend| orange | Savojas dinastija |border=1px solid #AAAAAA}}
Veronikas dubultā dzīve
"Veronikas dubultā dzīve" (fr, pl) ir 1991. gada Francijas, Polijas un Norvēģijas kopražojuma drāma, kuras režisors un viens no scenārija autoriem ir Kšištofs Keslovskis. Filmā galvenās lomas attēlo Irēna Žakoba, Filips Voltērs, Sandrīne Dimā un Aleksandrs Bardīnī.
Filma ir stāsts par diviem tēliem — poļu kora dziedātāju Veroniku (Žakoba) un viņas dubultnieci, franču mūzikas skolotāju Veroniku (Žakoba). Abas sievietes viena otru nepazīst, tomēr viņas saista kāda mistiska un emocionāla saite.
"Veronikas dubultā dzīve" bija Keslovska pirmā filma, kura daļēji tika uzņemta ārpus Polijas. Irēna Žakoba saņēma labākās aktrises balvu 1991. gada Kannu kinofestivālā. Filma galvenokārt saņēma pozitīvas kritiķu atsauksmes.
Uztvere
Uztvere (la) ir procesu kopums, ar kuru palīdzību cilvēks atpazīst, organizē, kā arī piešķir jēgu reakcijām uz vides stimuliem. Signāli, kas stimulē centrālo nervu sistēmu, rodas, ķīmiski vai fiziski iedarbojoties uz sensoro sistēmu.
Uztveres klasifikācija
Pastāv vairāki klasifikācijas veidi, pēc kuriem var iedalīt uztveri.
Maņu orgānu sistēma
Pēc maņu orgānu sistēmas iedales veida uztveri iedala: Šīs maņas ļauj interpretēt vizuālos, audiālos, taustes, garšas un ožas stimulus.
Matērijas eksistences forma
Pēc matērijas eksistences formām uztveri iedala:
Dziļuma uztvere
Vēl viens uztveres veids ir dziļuma uztvere. Tā ir spēja uztvert trīsdimensiju telpu un novērtēt attālumu līdz objektiem. Daļa no dziļuma uztveres ir iedzimta, bet daļa — iegūta pieredzes ceļā. Izmantojot dažādas norādes un ziņojumus no mūsu ķermeņa un ārējas vides, iegūstam informāciju par telpu un attālumu, kas dod iespēju uztvert dziļumu.
Binokulārā dziļuma uztvere
Binokulārās dziļuma uztveres norādes rodas no attēlu atšķirības uz acu tīklenes. Starp acīm ir noteikts attālums, tāpēc asai redzei ir vajadzīga abu acu koordinācija. Smadzeņu garoza automātiski savieno acīs nedaudz dažādi projecētos attēlus vienā veselumā, ļaujot uztvert dziļumu. Svarīga binokulārās redzes īpatnība ir konverģence. Dziļuma noteikšanai tiek izmantots arī akomodulācijas process.
Monokulārā dziļuma uztvere
Monokulārās dziļuma uztveres norādes ir iespēja uztvert dziļumu, izmantojot vienu aci. Tās ir vairākas:
Uztveres ilūzijas
Uztveres ilūzijas rodas tad, kad uztveres procesi, kas parasti palīdz uztvert apkārtējo pasauli pietiekami labi un precīzi, kādā situācijā notiek neadekvāti un cilvēks uztver kaut ko sagrozītā veidā vai to, kas vispār neeksistē. Dažas no populārākajām uztveres ilūzijām ir Millera-Laiera, Vunta, Ebinghauza un citas ilūzijas.
Rezerves latviešu strēlnieku pulks
Bataljona izveide
Bataljonu izveidoja 1915. gada oktobrī Mīlgrāvī no 3. Kurzemes latviešu strēlnieku bataljona rezerves rotām. Kad 1915. gada 21. oktobrī 3. Kurzemes latviešu strēlnieku bataljons devās uz fronti, rezerves rotas pārcēla uz Tērbatu. Topošā bataljona pirmais komandieris bija kapteinis Kārlis Cināts, bataljona adjutanta pienākumus pildīja praporščiks Kārlis Švēde. Bataljona ārsts bija A. Bukonts. Īsā laikā bataljons tika izveidots četru rotu stiprumā, bija arī vairākas mācību komandas: jātniek—spridzinātāju, sakarnieku, ložmetējnieku.
Darbība
Sapulcēšanās punkts bija Vagaļu mājās, netālu no stacijas, maizes ceptuve — Valmieras dzirnavās. Vienā no Kokmuižas ēkām ierīkoja lazareti. Valmieras kultūras namā 1917. gada 22. janvārī pulka orķestris atskaņoja P. Čaikovska svinīgo uvertīru "1812. gads".
Sastāvs
Skaitliskais sastāvs bataljonā bija mainīgs. 1915. gada oktobra beigās rezerves bataljonā Tērbatā bija 2227 karavīri, 1915. gada 1. novembrī bataljons sastāvēja no astoņām rotām, 1916. gada janvāra vidū bija izveidotas jau 12 rotas. Bataljona vienības bija novietotas dažādās Tērbatas pilsētas daļās, gan kazarmās, gan pilsētas un privātās ēkās.
1916. gada novembra sākumā Valmieras apkārtnē bataljonā atradās 1500 karavīru un 300 virsnieku. Gatavojoties Ziemassvētku kaujām, 1916. gada 19. decembrī izveidoja Rezerves pulku ar 16 rotām un iekļāva 2. Latviešu strēlnieku brigādē. Decembrī par Rezerves pulka komandieri iecēla pulkvedi Jāni Franci.
Likvidācija
Pēc Oktobra revolūcijas 1917. gada 30. decembrī Rezerves latviešu strēlnieku pulks tika iekļauts jaunizveidotajā Latviešu strēlnieku korpusā. Pēc Brestļitovskas miera līguma nosacījumiem 1918. gada 6. aprīlī Padomju Krievijas valdība izdeva rīkojumu par Latviešu strēlnieku pulku demobilizāciju un Latviešu strēlnieku divīzijas izveidi Sarkanās armijas sastāvā.
Franču buldogs
Franču buldogs ir neliela izmēra suņu šķirne. Lai arī franču buldogs ir maza auguma, viņš ir spēcīgs, muskuļots un apveltīts ar izteiktu raksturu. Franču buldoga puika ideālā variantā sver aptuveni 12,5 kg, bet meitene ap 11 kilogramiem. Tas ir kompakta izmēra, drukns, ar savdabīgām "sikspārņa" ausīm. Franču buldoga kažoks ir gluds, īss un spīdīgs. Franču buldogs var būt ruds, svītrains, plankumains (ar svītrainiem vai rudiem laukumiem) vai krēmkrāsas.
Franču buldogu raksturs, īpatnības
Franču buldogam ir ļoti laba humora izjūta, tādēļ viņu dēvē par suņu pasaules klaunu, bet neskatoties uz to, viņš ir arī ļoti saprātīgs. Suns ir ļoti sirsnīgs, mīlīgs, apķērīgs, jūtīgs, rotaļīgs, iecietīgs pret bērniem, mundrs, bet reizēm ļoti trakulīgs. Viņam piemīt patiesi jautra daba un parasti viņš cenšas izpatikt, šim sunim fiziski vingrinājumi nav tik svarīgi, tāpēc viņš var būt lielisks pilsētas suns. Ja franču buldoga saimnieks pievērš pārāk daudz uzmanības citiem suņiem, tad viņš kļūst ļoti greizsirdīgs, viņam patīk sajusties kā ģimenes loceklim, un viņu nav ieteicams bieži atstāt vienu. Apmācīt franču buldogu nav grūti, jo viņš ir gudrs un spēj ātri mācīties. Taču saimniekam svarīgi saglabāt konsekvenci.
Hello
Hello ir angļu dziedātājas Adeles dziesma. Mūziķes trešā albuma 25 vadošais singls, kas tika izdots. Adeles pirmā dziesma pēc trīs gadu ilgušā muzikālā pārtraukuma, pirmais darbs pēc Skyfall dziesmas 2012. gadā.
Hello saņēma labas kritiķu atsauksmes, viņi to salīdzināja ar dziedātājas iepriekšējiem darbiem. Dziesma ierindojās 26 valstu singlu topu pirmajā vietā. Apvienotajā Karalistē šī ir otra Adeles dziesma, kas ierindojas pirmajā vietā pēc Someone like You, savukārt ASV šī kļuva par ceturto Adeles dziesmu, kas ierindojas topa pirmajā vietā. Hello pārspēja vairākus rekordus ASV, tai skaitā šis ir pirmais singls, kas pirmajā nedēļā ticis pārdots vairāk par 1 miljonu reižu. Dziesmas videoklips pārspēja Vevo rekordu, pirmo 24 stundu laikā tas tika skatīts 27,7 miljonus reižu, iepriekšējais rekords piederēja Teilorai Sviftai, kuras videoklips dziesmai Bad Blood šajā laikposmā skatīts 20,1 miljonu reižu. Hello videoklips pārspēja arī īsākā laikposma 100 miljonu skatījumu sasniegšanas rekordu — tas tika sasniegts 5 dienās.
Hidroksilgrupa
Hidroksilgrupa (arī hidroksogrupa vai oksigrupa ) ir no skābekļa un ūdeņraža sastāvoša funkcionālā grupa ar formulu −OH. Dažreiz hidroksilgrupu sauc arī par hidroksilu, bet šo terminu IUPAC iesaka lietot tikai attiecībā uz hidroksilradikāli. Ūdeņradis un skābeklis šajā grupā saistīti savā starpā ar kovalento saiti. Organiskajā ķīmijā šo grupu dažreiz sauc par spirtu funkcionālo grupu. Hidroksilgrupas skābeklis polarizē spirta molekulu, padarot hidroksilgrupas ūdeņradi kustīgu un aizvietoties spējīgu (tādēļ zemākie spirti reaģē ar sārmu metāliem). Hidroksilgrupas ūdeņradis viegli veido ūdeņraža saites. Hidroksilgrupu satur arī karbonskābes un citi savienojumi, kas spēj viegli atšķelt ūdeņradi (deprotonēties). Hidroksilgrupas bieži nosaka organisko savienojumu šķīdību ūdenī — labāk šķīst vielas, kuru molekulās ir divas vai vairāk hidroksilgrupas, piemēram, vienkāršie ogļhidrāti.
No neorganiskajām vielām hidroksilgrupa ietilpst hidroksīdu, tai skaitā sārmu, sastāvā. Šķīstošie bāziskie hidroksīdi ūdens šķīdumos veido hidroksiljonus OH−. Hidroksilgrupas ietilpst arī skābekli saturošo neorganisko skābju sastāvā — tās ūdens šķīdumos, atšķirībā no sārmiem, neatšķeļ visu hidroksilgrupu negatīvā jona veidā, bet veido pozitīvos ūdeņraža jonus H+.
Urusmartana
Urusmartana (ru, ce) ir pilsēta Čečenijas Republikā, Krievijā.
Iedzīvotāju skaits ir 63 449 cilvēki (2021), no tiem 96,41 % ir čečeni.
Pilsēta atrodas 18 km uz dienvidrietumiem no Groznijas.
Krustmadaras
Krustmadaras (Cruciata) ir rubiju dzimtas lakstaugu ģints. Savvaļā tās pārstāvji ir satopami Eiropā, Ziemeļāfrikā, kā arī Āzijā — no Turcijas līdz Himalaju rietumiem un Altaja Republikai Sibīrijā.
Sugas
Krustmadaru ģintī ir identificētas šādas augu sugas :
F-4 Phantom II
McDonnell Douglas F-4 Phantom II ir divvietīgs divu dzinēju tālas darbības virsskaņas reaktīvais iznīcinātājs, ko ASV Gaisa spēku vajadzībām izstrādāja McDonnell Aircraft. 1960. gadā tas stājās ASV Jūras kara flotes servisā. Pateicoties tā lielajām piemērošanas spējām, drīz vien to sāka lietot arī ASV Jūras kājnieku korpuss un ASV Gaisa spēki, kur jau 1960. gadu vidū tas kļuva par visvairāk lietoto iznīcinātāju.
F-4 Phantom II ir liels iznīcinātājs, kur maksimālais ātrums pārsniedz 2,2 mahus. Tas var pārvadāt vairāk nekā 8,4 tonnas dažādu ieroču, tam ir deviņas bruņojuma stiprinājuma vietas, kur var izvetot gaiss-gaiss un gaiss-zeme tipa raķetes, kā arī aviobumbas. Atšķirībā no citiem tā laika iznīcinātājiem-pārķērājiem, tam sākontēji nebija iebūvēts lielgabals. Vēlākie modeļi tika papildināti ar M61 Vulcan automātisko lielgabalu.
F-4 tika plaši izmantots Vjetnamas karā. Tas bija pēdējais ASV iznīcinātājs 20. gadsimtā, kura pilots ir ieguviss asa statusu.
True Love
"True Love" ir amerikāņu reperu Kanje Vesta un XXXTentacion dziesma no viņa 11. studijas albuma Donda 2 (2022), un XXXTentacion 1. komplikācijas albuma LOOK AT ME: THE ALBUM (2022). Dziesmas singla versijai albuma labojums tika pārskatīts. Pēc tam, kad 2022. gada 23. maijā izdevniecība Columbia Records paziņoja par savu individuālo izdošanu, izdevniecība 27. maijā izlaida dziesmu straumēšanas pakalpojumos kā albuma trešo singlu. Lēna dziesma, kurā ir iekļauti sintezatori, tajā redzams, ka Vests repo par bērnu aprūpes pasākumiem ar Kimu Kardašjanu.
Trešie Vucāni
Trešie Vucāni ir ciems Aizkalnes pagastā, Preiļu novadā. Atrodas 215 km attālumā no Rīgas.
Avellīno province
Avellīno province ir viena no Itālijas provincēm. Tā atrodas Kampānijas reģionā valsts dienviddaļā. Provinces lielākā pilsēta un administratīvais centrs ir Avellīno. Nākamās lielākās pilsētas ir Adriāno Irpīno, Merkoljāno, Solofra un Atripalda. 2011. gada beigās provincē dzīvoja aptuveni 439 tūkstoši cilvēku. Province administratīvi sīkāk dalās 118 komūnās.
Medisona Kīsa
Medisona Kīsa (en; dzimusi ) ir profesionāla amerikāņu tenisiste.
Profesionāles karjeru uzsākusi 2009. gadā un līdz šim augstāko vietu WTA vienspēļu rangā sasniegusi 2016. gada oktobrī (7. vieta). Uzvarējusi 7 WTA vienspēļu turnīros. Lielākais sasniegums Grand Slam turnīros ir iekļūšana 2017. gada ASV atklātā čempionāta finālā, savukārt 2018. gadā viņa iekļuva Francijas atklātā čempionāta pusfinālā.
Piedalījusies 2016. gada vasaras olimpiskajās spēlēs, kur ieguvusi 4. vietu.
Ukrainas Nacionālā policija
Ukrainas Nacionālā policija (uk) ir Ukrainas vienīgais valsts policijas dienests. Tā tika izveidota 2015. gada 2. jūlijā, kā daļa no Ukrainas prezidenta Petro Porošenko uzsāktajām reformām pēc Eiromaidana, lai aizstātu iepriekšējo Ukrainas valsts policijas dienestu, miliciju. 2015. gada 7. novembrī visi atlikušie milicijas darbinieki tika nosaukti par Nacionālās policijas "pagaidu strādājošiem" darbiniekiem.
Policiju pārrauga Ukrainas Iekšlietu ministrija.
Vēsture
Līdz 2015. gada 2. jūlijam tiesībaizsardzību Ukrainā tieši īstenoja Ukrainas Iekšlietu ministrija kā milicija. Dažādas valdības un partijas bija iestājušās par plāniem reformēt ministriju, par kuru bija plaši zināms, ka tā ir korumpēta, taču šie plāni tā arī netika īstenoti.
Pēc 2013. un 2014. gada Eiromaidana kustības un tai sekojošās revolūcijas, visas partijas atzina, ka ir nepieciešamas reformas. Parlamenta vēlēšanas notika 2014. gada oktobrī, pēc kurām visas piecas partijas, kas veidoja valdošo koalīciju, apņēmās reformēt ministriju un izveidot jaunu valsts policijas dienestu.